
UZNESENIE VLÁDY SLOVENSKEJ REPUBLIKY

č. 928
z 23. novembra 2005
k návrhu na uzavretie Dohody o spolupráci, ktorá sa týka civilného globálneho satelitného navigačného systému (GNSS), medzi Európskym spoločenstvom a jeho členskými štátmi a Ukrajinou
	Číslo materiálu:
	20148/2005

	Predkladateľ:
	minister dopravy, pôšt a telekomunikácií 


Vláda
A. súhlasí
A.1. s uzavretím Dohody o spolupráci, ktorá sa týka civilného globálneho satelitného navigačného systému (GNSS), medzi Európskym spoločenstvom a jeho členskými štátmi a Ukrajinou podľa predloženého návrhu (ďalej len „dohoda“),

A.2. s tým, že jej dohoda nebude po podpise znovu  predložená;

B. splnomocňuje

veľvyslanca Stáleho zastúpenia Slovenskej republiky pri Európskej únii v Bruseli 

B.1. na podpis dohody; 

C. ukladá
ministrovi dopravy, pôšt a telekomunikácií  

C.1. požiadať ministra zahraničných vecí vykonať opatrenia súvisiace s nadobudnutím platnosti dohody,

C.2. požiadať ministra zahraničných vecí zabezpečiť uverejnenie dohody v Zbierke zákonov SR,

C.3. v spolupráci s podpredsedom vlády a ministrom hospodárstva zabezpečiť vykonávanie dohody po nadobudnutí jej platnosti. 
Vykonajú: 
podpredseda vlády a minister hospodárstva 

minister dopravy, pôšt a telekomunikácií

minister zahraničných vecí

